Magazín o knihách

Martinus Košice: Meet-and-greet s Celeste Buckingham
2025-06-22
22.6.2025,14:00, Kníhkupectvo Martinus OD Urban Košice

Meet-and-greet s Celeste Buckingham
Celeste Buckingham osobne! Stretni sa so speváčkou, herečkou a autorkou Celeste Buckingham pri výnimočnej príležitosti – autogramiáde k jej knihe What do I do now? (v slovenčine známej aj ako Playlist môjho života).
V tejto intímnej a inšpiratívnej knihe Celeste odhaľuje svoje vnútro – cez tridsať krátkych príbehov ťa prevedie cestou dospievania, prvých lások, strát aj slávy. Jej piesne sme spievali, jej príbehy teraz môžeme prežiť.
Tešiť sa môžeš na osobné stretnutie s Celeste, venovanie do knižky, spoločné fotenie a krátky rozhovor o hudbe, živote, tvorbe a inšpirácii. Knižku si budeš môcť zakúpiť na mieste, ak knižku už máš, prines ju so sebou.
Celeste Buckingham sa v Martinuse zdrží približne 60 minút. Čo ju priviedlo k hudbe? Aké nástrahy jej priniesla sláva? Ako premieňa emócie na hudbu, ktorá zasahuje srdcia? Nezmeškaj túto jedinečnú príležitosť nahliadnuť do zákulisia života jednej z najvýraznejších osobností slovenskej hudobnej scény.

Literárny stan Knižnice Petržalka a vydavateľstva Slovart na Dňoch Petržalky 2025
2025-06-22
22.06.2025, Areál Ekonomickej univerzity (EUBA) v Petržalke

Literárny stan Knižnice Petržalka a vydavateľstva Slovart na Dňoch Petržalky 2025
Usporiadatelia: Knižnica Petržalka, Petržalka a Švédske veľvyslanectvo vo Viedni
Už 28. ročník Dní Petržalky ktoré sa v tomto roku budú po prvýkrát konať v areáli Ekonomickej univerzity v Bratislave, doplní po minuloročnom úspešnom ročníku aj Literárny stan, ktorý petržalská knižnica pripravuje s vydavateľstvom Slovart.
Môžete sa tešiť na stretnutia s autorkami a autormi, bookstagramerkami a bookstagramerom, deti zabaví Divadlo Fí a skvelá výstava venovaná stále mladej, ale predsa len už 80. ročnej tohtoročnej knižnej oslávenkyni – Pippi Dlhej Pančuche.
Literárny stan doplnia výtvarné dielničky, súťaže a burza kníh

Literárny stan Knižnice Petržalka a vydavateľstva Slovart na Dňoch Petržalky 2025
2025-06-21
21.06.2025, 11:00, Areál Ekonomickej univerzity (EUBA) v Petržalke

Literárny stan Knižnice Petržalka a vydavateľstva Slovart na Dňoch Petržalky 2025
Usporiadatelia: Knižnica Petržalka, Petržalka a Švédske veľvyslanectvo vo Viedni
Už 28. ročník Dní Petržalky ktoré sa v tomto roku budú po prvýkrát konať v areáli Ekonomickej univerzity v Bratislave doplní po minuloročnom úspešnom ročníku aj Literárny stan, ktorý petržalská knižnica pripravuje s vydavateľstvom Slovart.
Môžete sa tešiť na stretnutia s autorkami a autormi, bookstagramerkami a bookstagramerom, deti zabaví Divadlo Fí a skvelá výstava venovaná stále mladej, ale predsa len už 80. ročnej tohtoročnej knižnej oslávenkyni – Pippi Dlhej Pančuche.
Literárny stan doplnia výtvarné dielničky, súťaže a burza kníh

Martinus Martin: Matej "Rarach" Jurášek: Hnev
2025-06-20
20.6.2025, 18:00, Kníhkupectvo Martinus v Martine

Matej „Rarach“ Jurášek v Martinuse v Martine
Príbeh, ktorý nie je ľahké čítať – a ešte ťažšie rozprávať. Beseda s Matejom „Rarachom“ Juráškom prináša autentický pohľad do sveta futbalových fanúšikov, ale najmä na cestu von z neho.
Matej vyrastal v milujúcej rodine a mal všetky predpoklady na pokojný život. Napriek tomu sa ocitol v extrémne násilnom prostredí. V knihe Hnev, o ktorej bude počas večera hovoriť, s odzbrojujúcou úprimnosťou opisuje vlastný pád a náročnú premenu – od uznania vo svete agresivity po hľadanie skutočných hodnôt, prijatia a pokoja.
Diskusia prinesie nielen silný životný príbeh, ale aj otvorený pohľad na tému identity a nádeje pre všetkých, ktorých zaujíma, čo sa skrýva za drsnou fasádou bitkárskej subkultúry – a ako je možné z nej odísť. Moderuje Ivana Froľová.

Martinus Trnava: Čítanie s deťmi v Martinuse
2025-06-20
20.6.2025, 15:30, Martinus City Aréna, Trnava

Čítanie s deťmi v Martinuse
Pozývame vás na hravé čítanie pre rodiny s deťmi. Čaká na vás krásny príbeh s nečakanými zvratmi a nádhernými ilustráciami. Okrem príbehu sa môžete tešiť aj na hravé aktivity pre malých knihomoľov a knihomoľky. Čakáme vás v kníhkupectve Martinus v City Aréne.

Panta Rhei Trnava: Tomáš Madleňák: Tajomstvá Kočnerovej knižnice
2025-06-19
19.6.2025, 18:00, Panta Rhei City Arena Trnava

Beseda ku knihe Tajomstvá Kočnerovej knižnice s autorom Tomášom Madleňákom v Trnave
Pozývame Vás na besedu ku knihe Tajomstvá Kočnerovej knižnice s autorom a investigatívnym reportérom Tomášom Madleňákom.
Tomáš Madleňák, redaktor Investigatívneho centra Jána Kuciaka, spolu so svojimi hosťami odhalí príbehy, ktoré sa skrývajú za titulkami novín. Príbehy o tom, ako viac ako desiatka konkurenčných redakcií zabudla na súperenie a spojila sily v hľadaní pravdy. Príbeh, ktorý začal po vražde Jána Kuciaka a Martiny Kušnírovej a pokračuje dodnes. Príďte nahliadnuť do zákulisia investigatívnej práce, kde spolupráca nahradila konkurenciu, a dozviete sa, ako vznikajú články, ktoré menia dejiny.
Hosťom bude Peter Sabo, investigatívny reportér Aktuality.sk
Podujatím Vás prevedie Karolína Kiripolská, investigatívna reportérka ICJK

Martinus NIVY: Andy Winson: Veľká kniha Mindsetu
2025-06-19
19.6.2025, 18:00, Martinus – Bratislava NIVY

Andy Winson: Veľká kniha Mindsetu v Bratislave
Pridajte sa k nám na inšpiratívnej knižnej besede, kde budeme spoločne objavovať silu vedomého myslenia, osobnej transformácie a každodennej práce na sebe s jedinečným sprievodcom – Veľkou knihou mindsetu od známeho mentora a kouča Andyho Winsona.
Táto výnimočná kniha prináša 365 dní plných afirmácií, silných deklarácií a inšpiratívnych myšlienok, ktoré vás každý deň povedú k hlbšiemu pochopeniu seba samého. Je navrhnutá tak, aby nepodávala len rýchle „pozitívne rady“, ale ponúkla reálny nástroj na prepis starých limitujúcich presvedčení a vytváranie nových, podporujúcich vzorcov myslenia.
Príďte sa inšpirovať, podeliť o svoje skúsenosti alebo jednoducho načerpať novú energiu pre svoju cestu za vedomejším a šťastnejším životom.

Litera fest: 20 rokov ceny Anasoft litera
2025-06-19
19. júna 2025, 17:00, .klub pod lampou
Od 16. do 19. júna 2025 sa v .klube pod lampou, v kníhkupectve Artforum a na lodi Pink Whale stretnú autori a autorky, čitatelia a čitateľky, ale aj tvorcovia z rôznych umeleckých odvetví, ktorí majú čo povedať. litera festje najmä oslavou tej najlepšej slovenskej literatúry a miestom, kde sa môžu stretnúť priatelia.

Štvrtok 19. 6. | .klub pod lampou
17.00
Martin Hlavatý: Páv, Kripel & Predseda / moderuje: Ivana Gibová
beseda a autorské čítanie
Osem príbehov, jedna dedina na konci sveta a postavy, ktoré sú drsné, snivé aj dojemne smiešne. Martin Hlavatý vo svojej knihe Páv, Kripel & Predseda prináša naturalistický, no citlivý pohľad na súčasnú východoslovenskú realitu – plnú lásky, pľuvancov, peria a drsných kamarátstiev. Aké je to písať o vlastnom regióne bez sentimentu, ale s empatiou? Kde sa končí realita a začína literárna nadsázka? A dá sa ešte dnes stavať svet „zhavranelých kamarátov“ mimo veľkých miest? O literatúre, východniarstve a subkultúre sa s autorom bude rozprávať Ivana Gibová.

17.40
Peter Macsovszky: Pimparapipa! / moderuje: Karol Csiba
beseda a autorské čítanie
Text ako experiment, jazyk ako laboratórium. Peter Macsovszky vo svojej novej knihe nadväzuje na poetiku medzivojnovej avantgardy a zároveň ju transplantuje do dnešných spoločenských a technologických reálií. Jeho prózy balansujú medzi poviedkou, novelou a malorozmerným románom. Dôležitú úlohu v nich zohráva nekompromisná kritika súčasných pomerov, a to nielen na Slovensku, ale aj vo svete. Čo všetko dnes môže byť literatúra? A kde sa končí slovo ako nástroj a začína ako gesto? Nenechajte si ujsť večer s autorom, ktorý v literatúre hľadá slobodu aj presnosť. Na Slovensku ho máte možnosť stretnúť len zriedka.
18:20
Divadlo DPM číta Anasoft literu
účinkujú: Naďa Gášeková, Michal Kvaššay
O literatúre sa nebude len hovoriť, bude sa aj čítať. Ak máte radi podujatie Literárny kľud divadla DPM, nenechajte si ujsť dramatizované čítanie z kníh: Karol Horák: Sírny kotol / Katarína Mikolášová: Hus vo veľkomeste / Vanda Rozenbergová: Mágovia vedia viac / Alta Vášová: Kradmo. Príďte si vypočuť literatúru naživo, v interpretácii, ktorá jej vdýchne nový život.
19:00
Súdime desiatku podľa obsahu
diskusia
Aká je aktuálna desiatka Anasoft litera z pohľadu odborníkov? Ako hodnotia nominované knihy tí, ktorí nie sú v porote?
diskutujú: literárny vedec Viliam Nádaskay z Ústavu slovenskej literatúry Slovenskej akadémie vied, prekladateľka Miroslava Vallová a člen poroty, literárny vedec Vladimír Barborík z Ústavu slovenskej literatúry Slovenskej akadémie vied
moderuje: Peter Darovec z Katedry slovenskej literatúry a literárnej vedy Filozofickej fakulty Univerzity Komenského

Martinus Košice: Andy Winson: Veľká kniha Mindsetu
2025-06-18
18.6.2025, 18:00, Martinus OD Urban, Košice

Veľká kniha Mindsetu v Košiciach
Pridajte sa k nám na inšpiratívnej knižnej besede, kde budeme spoločne objavovať silu vedomého myslenia, osobnej transformácie a každodennej práce na sebe s jedinečným sprievodcom – Veľkou knihou mindsetu od známeho mentora a kouča Andyho Winsona.
Táto výnimočná kniha prináša 365 dní plných afirmácií, silných deklarácií a inšpiratívnych myšlienok, ktoré vás každý deň povedú k hlbšiemu pochopeniu seba samého. Je navrhnutá tak, aby nepodávala len rýchle „pozitívne rady“, ale ponúkla reálny nástroj na prepis starých limitujúcich presvedčení a vytváranie nových, podporujúcich vzorcov myslenia.
Príďte sa inšpirovať, podeliť o svoje skúsenosti alebo jednoducho načerpať novú energiu pre svoju cestu za vedomejším a šťastnejším životom.

Martinus Levice: Branislava Hronská: Jojo je späť
2025-06-18
18.6.2025, 17:00, Kníhkupectvo Martinus v Leviciach

Pozývame vás na knižnú besedu s Branislavou Hronskou – autorkou obľúbeného Joja!
Jojo je späť – a spolu s ním aj nové dávky smiechu, šibalstiev a poučných príbehov! Príďte si vypočuť rozprávanie o pokračovaní úspešnej knihy Jojo, to vážne?!, ktorá prináša príbehy jedného osemročného roztopašného chlapca, jeho malej sestry Olinky a neustáleho kolotoča vymýšľania, ako si uľahčiť život… a trochu sa pritom zabaviť.
Na besede sa dozviete, ako vznikajú príbehy inšpirované detským svetom a prečo je dôležité deti nielen počúvať, ale aj chápať ich pohľad na svet.
Kniha prináša nielen vtipné príbehy, ale aj praktické rady pre rodičov od uznávaného neuropsychológa dr. Roberta Krauseho, ktorý vysvetľuje detské vnímanie a odporúča, ako efektívne komunikovať s deťmi v rôznych životných situáciách

Litera fest: 20 rokov ceny Anasoft litera
2025-06-18
18. júna 2025, 18:00, Artforum
Od 16. do 19. júna 2025 sa v .klube pod lampou, v kníhkupectve Artforum a na lodi Pink Whale stretnú autori a autorky, čitatelia a čitateľky, ale aj tvorcovia z rôznych umeleckých odvetví, ktorí majú čo povedať. litera fest je najmä oslavou tej najlepšej slovenskej literatúry a miestom, kde sa môžu stretnúť priatelia.

Streda 18. 6. | Artforum
18.00
Svetové slovenské knihy
diskusia
hostia: Nicol Hochholczerová, Pavol Rankov
moderuje: Gabriela Magová
Čo rozhoduje o tom, že slovenská kniha nájde cestu do iných jazykov a kultúr? Ako znie slovenská literatúra v angličtine, nemčine či poľštine? Nicol Hochholczerová absolvovala v máji literárne turné vo Veľkej Británii s anglickým prekladom debutu Táto izba sa nedá zjesť, v marci uviedla jeho nemeckú verziu na Lipskom knižnom veľtrhu. Kniha vyšla v približne desiatich jazykoch.
Tvorba Pavla Rankova získala viacero prestížnych medzinárodných ocenení vrátane Prix du livre européen a Ceny Európskej únie za literatúru. Jeho knihy vychádzajú vo viacerých európskych jazykoch a potvrdzujú, že slovenská literatúra dokáže oslovovať čitateľov a čitateľky naprieč hranicami. Ako vyzerá cesta knihy zo slovenského vydavateľstva do medzinárodného priestoru? A čo všetko ju na nej formuje?

19.00
Iveta Zaťovičová: Matkin čas / moderuje: Andrea Makýšová Volárová
beseda a autorské čítanie
Iveta Zaťovičová vo svojom románe Matkin čas s jemnosťou, ale aj so svojským humorom, približuje intímnu skúsenosť sprevádzania mamy v období vážnej choroby. Príbeh o bolesti, únave, no aj o láske, porozumení a sile vzťahu matky a dcéry ponúka čitateľom a čitateľkám dojímavé zamyslenie sa nad tým, čo znamená zostať pri človeku v jeho najťažších chvíľach. Na besede sa bude hovoriť nielen o tejto silnej knihe, zaradenej medzi desiatku najlepších próz Anasoft litera 2025, ale aj o tom, aké to je začať písať po päťdesiatke a pretaviť osobnú skúsenosť do univerzálnej literárnej výpovede.

Martinus: Knižný klub: Jane Austen
2025-06-17
17.6.2025, 18:00, Martinus, Obchodná 26, Bratislava

Knižný klub: Jane Austen
Alebo Emma trochu inak – Spoločenské normy, ženské hrdinky a ideály lásky vtedy a dnes.
Pozývame Vás na stretnutie nášho knižného klubu, kde sa ponoríme do sveta anglickej spoločnosti 19. storočia očami jednej z najostrejších pozorovateliek svojej doby – Jane Austen. Budeme sa venovať jej románu Emma, kde sa stretávame s krásnou, múdrou, ale nie neomylnou hrdinkou, ktorá svojimi zásahmi do životov iných postupne dozrieva. Práve vďaka tomu je dodnes výnimočnou ženskou postavou literatúry.
Spoločne sa pozrieme na to, ako Jane Austen s humorom a iróniou kritizuje spoločenské konvencie, kde city často podliehajú majetkovým kalkuláciám a manželstvo je formou výmeny.
Budeme hovoriť o:
– postavení žien a mužov v spoločnosti 19. storočia,
– ideále partnerského vzťahu vtedy a dnes – je pán Knightley stále vzorom?
– spoločenskej kritike ukrytej v zdvorilých rozhovoroch a dvorení.
Naším cieľom je predstaviť Jane Austen nie ako sladkú romantičku, ale ako autorku s ostrým duchom a trefným postrehom.
A viete, že existuje aj verzia Emmy pre deti? Nové prerozprávanie slávneho románu s pôvabnými ilustráciami približuje Jane Austen svet aj najmladším čitateľom. Ideálna príležitosť podeliť sa o čítanie aj s vašimi deťmi či vnúčatami počas letných prázdnin!

Litera fest: 20 rokov ceny Anasoft litera
2025-06-17
17. júna 2025, 17:00, .klub pod lampou
Od 16. do 19. júna 2025 sa v .klube pod lampou, v kníhkupectve Artforum a na lodi Pink Whale stretnú autori a autorky, čitatelia a čitateľky, ale aj tvorcovia z rôznych umeleckých odvetví, ktorí majú čo povedať. litera fest je najmä oslavou tej najlepšej slovenskej literatúry a miestom, kde sa môžu stretnúť priatelia.

Utorok 17. 6. | .klub pod lampou
17.00
Prečo (stále) čítame spolu?
diskusia
hostia: Zuzana Líšková, Marek Hudec, Michaela Kučová, Róbert Šveda
moderuje: Verona Hajdučíková
Čo nás vedie k spoločnému čítaniu v dobe individualizovaného obsahu? Aký význam majú čitateľské kluby dnes – a čo nám dávajú okrem kníh? Diskusia o sile zdieľaného zážitku z literatúry, budovaní komunity a o tom, ako nás spoločné čítanie mení.
V spolupráci s Rádiom Litera.
18.00
Sila slova
diskusia
hostia: Peter Juščák, Ladislav Snopko, Mirká Ábelová
moderuje: Sandra Polovková, riaditeľka Post Bellum
Akú moc má slovo? Ako ovplyvňuje spoločnosť v rozhodujúcich chvíľach? Diskusia o význame písaného textu, literatúry, verejných vyhlásení a listov – otvorených aj tých, ktoré sú odoslané bez vedomia verejnosti. Zameriame sa na kľúčové obdobia slovenských dejín aj na súčasnosť. Prepojíme historické skúsenosti so súčasným dianím a pokúsime sa odpovedať na otázku, ako slová formujú náš verejný priestor. Slovo má moc inšpirovať, ale aj manipulovať či rozdeľovať.
19.00
Alexandra Salmela: 56,či? / moderuje: Verona Hajdučíková
beseda a autorské čítanie
Ako písať v jazyku, ktorý nie je materinský? A ako prekladať samú seba? Za úsečným názvom knihy 56,či? fínsko-slovenskej autorky Alexandry Salmela sa skrývajú krátke texty a fragmenty, v ktorých sa autorské „Ja“ premieňa na rôzne postavy, od Penelopy, Jane, Salome… po Pandoru. V rozmanitých štýloch sa tu prelína smutné a úsmevné, poetické a prízemné, tragické aj ironické.
19.40
Mária Modrovich: Deň noc voda / moderuje Kristína Tormová
beseda a autorské čítanie
Deň noc voda – a medzi tým žena, ktorá odchádza, aby našla samu seba. Próza Márie Modrovich je výpravou do Kostariky, no ešte viac do vnútra ženy uprostred krízy: matky, manželky, milenky aj prekladateľky. Je sabatikal únikom alebo cestou k sebe? Ako sa mení pohľad na materstvo, vzťahy a ženskú identitu, keď sa ocitneme tisíce kilometrov od domova? A čo všetko v nás môže pohnúť voda – ako metafora, aj ako fyzický priestor?

Martinus Nivy: Jasmina Alagič, Michala Ries a Gabriela Ruman
2025-06-17
17.júna, 18:00, Martinus v OC Nivy, Bratislava

Tešia sa na Vás so svojou vtipnou, otvorenou a úprimnou talkshow Konečne spolu.
Uvedieme do života knihu Pošli to ďalej a skvele sa zabavíme.

Litera fest: 20 rokov ceny Anasoft litera
2025-06-16
16. júna 2025, 18:00, Pink Whale

Od 16. do 19. júna 2025 sa v .klube pod lampou, v kníhkupectve Artforum a na lodi Pink Whale stretnú autori a autorky, čitatelia a čitateľky, ale aj tvorcovia z rôznych umeleckých odvetví, ktorí majú čo povedať. litera fest je najmä oslavou tej najlepšej slovenskej literatúry a miestom, kde sa môžu stretnúť priatelia.
Pondelok 16. 6. | PINK WHALE
18.00
Už 20 rokov čítame, počúvame a sledujeme kam smeruje slovenská próza!
diskusia
hostia: Katarína Kucbelová, Michal Hrabovec, Jana Vicenová, Peter Darovec, Miroslava Vallová a Simona Prokopec Fochlerová
moderuje: Andrea Makýšová Volárová
Otváracia diskusia Litera festu je venovaná dvadsiatim rokom literárnej ceny Anasoft litera – od jej vzniku v roku 2006 až po súčasnosť. O úvodných rokoch aj ďalšom vývoji budú hovoriť členovia prvej poroty Peter Darovec a Miroslava Vallová, zakladateľka ceny Katarína Kucbelová, bývalá riaditeľka Jana Vicenová a súčasná riaditeľka Simona Prokopec Flochlerová. Diskusiu doplní aj Michal Hrabovec, prezident spoločnosti Anasoft, bez ktorej by táto cena nevznikla ani neprežila dve dekády.
19.00
Márius Kopcsay: Dedo Lužko / moderuje: Peter Darovec
beseda a autorské čítanie
Dedo Lužko je román, v ktorom sa osobné prelína s verejným, intímne s politickým. Prostredníctvom dvoch generácií jednej rodiny autor metaforicky zrkadlí osud celého spoločenstva – od polovice 20. storočia až po súčasnosť. V presnom, ironickom a humornom štýle sa spája kontinuita s kontrastom, pamäť s realitou a človek s dejinami. Márius Kopcsay je autorom jedenástich kníh a šesťnásobným finalistom ceny Anasoft litera.
20.30
Nina Kohout
koncert
vstupenky
Na palube Pink Whale vystúpi Nina Kohout, speváčka, skladateľka a producentka s jedinečným hlasom a výrazným autorským rukopisom. Jej tvorba sa pohybuje medzi vážnou hudbou, temnou elektronikou a jemnými prvkami folklóru. Každá skladba je ako poviedka – vrstevnatá, nejednoznačná a napriek (alebo práve vďaka) temnote veľmi oslobodzujúca. Rovnako ako autorky a autori ocenení Anasoft literou, aj Nina vo svojej hudbe otvára témy identity, zraniteľnosti, vnútorného napätia či túžby po prepojení so svetom. Neponúka únik, ale zrkadlo. Pripravte sa na komorný koncert v priestore medzi brehmi, medzi svetlom a súmrakom, pre ľudí, ktorí počúvajú s otvoreným vnímaním.

Martinus Žilina: Jasmina Alagič, Michala Ries a Gabriela Ruman
2025-06-16
16. júna, 18:00, Martinus v OC Mirage, Žilina

Tešia sa na Vás so svojou vtipnou, otvorenou a úprimnou talkshow Konečne spolu.
Uvedieme do života knihu Pošli to ďalej a skvele sa zabavíme.

Martinus Trenčín: Ivona Ďuričová: Zábava s abecedou
2025-06-12
12. 6. 2025, 17:00, Martinus, City park, Trenčín

Pozývame na veselú a inšpiratívnu knižnú besedu s obľúbenou autorkou Ivonou Ďuričovou, ktorá vám predstaví svoje knižky zo série Zábava s abecedou.
Pre všetkých malých čitateľov a čitateľky, ktorí sa radi učia hravou formou, sú tieto knihy skvelým spoločníkom na ceste k zvládnutiu abecedy. Spolu s krásnymi ilustráciami Adriána Macha vznikla pestrofarebná zbierka veršov, ktorá spríjemní každé písmenko – od A až po Ž! Na stretnutí sa dozviete, ako knižky vznikali, čo všetko sa za nimi skrýva, a nebude chýbať ani autogramiáda.

Nitrianska galéria: 4-3-2-1... s Dadom Nagyom a Veronikou Šikulovou
2025-06-12
12.6., 17:00, nádvorie meštianskeho domu na Samovej ul. č. 1, Nitra

Hosťom avizovanej literárnej besedy 4-3-2-1… tento raz bude Veronika Šikulová. Slovenská prozaička, autorka kníh pre deti a mládež je najstaršou dcérou spisovateľa Vincenta Šikulu. Vyštudovala žurnalistiku a popri publicistike sa venovala aj písaniu próz. Je držiteľkou ocenenia Krištáľové krídlo za rok 2015 v kategórii publicistika a literatúra.
V prípade nepriaznivého počasia sa bude podujatie konať v priestoroch galérie na Župnom námestí 3, Nitra.

Knižný klub Medziriadky: Katarína Kucbelová: Modrosleposť
2025-06-12
12.6.2025, 18:00, online

Knižný klub Medziriadky – Modrosleposť
Knižný klub Medziriadky je tu opäť! Určený je pre ľudí vo veku 15 až 26 rokov, bez ohľadu na to, či niekedy boli na letnej škole literatúry.
Stretávame sa vždy online, tentokrát 12. júna o 18:00. Diskutovať budeme o knihe Modrosleposť od Kataríny Kucbelovej.
Na každé stretnutie Knižného klubu Medziriadkov je potrebné sa vopred prihlásiť. Na to júnové sme už spustili formulár, nájdete ho tu: https://forms.gle/MDjJtFmNc6FNNbHD6
Poďte si čítať spolu s Medziriadkami!

Martinus Banská Bystrica: Andy Winson: Veľká kniha Mindsetu
2025-06-12
12.6.2025, 18:00, Martinus, OC Terminal, Banská Bystrica

Beseda: Veľká kniha Mindsetu
Pridajte sa k nám na inšpiratívnej knižnej besede, kde budeme spoločne objavovať silu vedomého myslenia, osobnej transformácie a každodennej práce na sebe s jedinečným sprievodcom – Veľkou knihou mindsetu od známeho mentora a kouča Andyho Winsona.
Táto výnimočná kniha prináša 365 dní plných afirmácií, silných deklarácií a inšpiratívnych myšlienok, ktoré vás každý deň povedú k hlbšiemu pochopeniu seba samého. Je navrhnutá tak, aby nepodávala len rýchle „pozitívne rady“, ale ponúkla reálny nástroj na prepis starých limitujúcich presvedčení a vytváranie nových, podporujúcich vzorcov myslenia.
Príďte sa inšpirovať, podeliť o svoje skúsenosti alebo jednoducho načerpať novú energiu pre svoju cestu za vedomejším a šťastnejším životom.

William Styron (* 11. jún 1925)
2025-06-11
William Styron

(* 11. jún 1925, Newport News – † 1. november 2006, Martha’s Vineyard, Massachusetts )
bol americký románopisec, preslávil sa najmä dvoma románmi – Priznanie Nata Turnera a Sofiina voľba.

Martinus Trenčín: Beseda s Denisou Jaššovou
2025-06-10
10.6.2025, 17:00, Martinus, City Park Trenčín

Denisa Jaššová v Martinuse v Trenčíne
Pozývame vás na inšpiratívnu knižnú besedu s MUDr. Denisou Jaššovou. Príďte sa osobne stretnúť s pediatričkou, mamou a autorkou úspešných kníh Zdravé dieťa a (ne)Zdravé dieťa v kníhkupectve Martinus v Trenčíne.
MUDr. Jaššová je skúsená detská lekárka, ktorá sa venuje novorodencom aj starším deťom. Svoje odborné skúsenosti prepája s materstvom a s obrovským záujmom o osvetu v oblasti zdravia detí. Rodičia ju poznajú nielen z nemocničného prostredia, ale aj ako autorku obľúbeného Instagramového profilu @pediatricka_denjas, kde odpovedá na množstvo otázok ohľadom starostlivosti o deti a detských ochorení.
Počas besedy nám porozpráva o tom, ako vznikali jej knihy, s akými najčastejšími otázkami rodičov sa stretáva, a tiež sa podelí o praktické rady, ktoré môžu pomôcť každému rodičovi cítiť sa istejšie. Nebude chýbať priestor na vaše otázky, autogramiáda a možnosť zakúpenia kníh.

Charles Dickens († 9. jún 1870)
2025-06-09
Charles John Huffam Dickens

(* 7. február 1812, Landport – † 9. jún 1870, Hígham )
je jedným z najväčších anglických prozaikov 19. storočia a je považovaný za druhého najlepšieho anglického spisovateľa, hneď po Williamovi Shakespearovi. Jeho najznámejšie diela sú Pamäti klubu Pickwickovcov, Oliver Twist, Vianočná koleda, David Copperfield…

Orhan Pamuk (* 7. jún 1952)
2025-06-07
Ferit Orhan Pamuk

(*7. jún 1952, Istanbul)
je turecký spisovateľ, jeho dielo býva zaraďované k postmodernizmu, ako prvý Turek získal Nobelovu cenu za literatúru (2006). Jeho najznámejšími dielami sú Moje meno je červená, Istanbul, Čierna kniha, Morové noci, Tichý dom, Nový život…

Alexander Sergejevič Puškin (* 6. jún 1799)
2025-06-06
Alexandr Sergejevič Puškin
(* 6. jún 1799, Moskva – † 10. február 1837, Petrohrad )

bol ruský romantický básnik a prozaik.
Bol predstaviteľom romantizmu a býva považovaný za zakladateľa modernej ruskej literatúry. K jeho najvýznamnejším dielam patrí poéma Ruslan a Ľudmila, dráma Boris Godunov, prózy Kapitánova dcéra a Piková dáma a veršovaný román Eugen Onegin.

Artforum: Kristína Soboň: Sem a Tam - Dejiny cestovania v 50 obrázkoch
2025-06-04
4.6.2025, 18:00, Artforum, Kozia 20, Bratislava

Krst knihy Sem a Tam – Dejiny cestovania v 50 obrázkoch
Pozývame vás na krst autorského non-fiction picturebooku Sem a tam, ktorý v 50 ilustrovaných obrázkoch rozpráva o tom, prečo ľudia cestovali kedysi – a prečo cestujú dodnes.
Moderátor Dado Nagy sa s autorkou Kristínou Soboň nebude rozprávať len o histórii turizmu (od pútnikov až po Thomasa Cooka), ale aj o tom, ako táto výnimočná kniha vznikala – čo všetko obnáša prepájať fakty, obrazy a fantáziu.
Knihu vydalo vydavateľstvo Monokel.

Franz Kafka († 3. jún 1924)
2025-06-03
Franz Kafka
(* 3. júl 1883 Praha – † 3. jún 1924 Kierling)

bol pražský, po nemecky píšuci modernistický spisovateľ židovského pôvodu, člen tzv. Pražského kruhu (Prager Kreis), jeden z najvýznamnejších prozaikov svetovej literatúry 20. storočia.
Vzdelaním bol právnik a povolaním úradník poisťovne.
Jeho najznámejšie diela sú Premena, Proces Zámok, Amerika…

U Červeného raka: Bajza a René prvýkrát po anglicky
2025-06-03
3.6.202,18:00, Letná čitáreň U Červeného raka v Bratislave

J. I. Bajza, René, or: A Young Man’s Adventures and Experiences – Prezentácia anglického prekladu prvého slovenského románu
Prvý preklad prvého slovenského románu do angličtiny vychádza v britskej edícii Oxford University Studies in the Enlightenment v majstrovskom preklade Davida Shorta.
Pozývame vás na prezentáciu knihy, na ktorej sa budeme rozprávať o tom, ako dielo Jozefa Ignáca Bajzu: René mláďenca príhodi a skúsenosťi (1783 – 1785) zapadá do kontextu európskeho osvietenstva a vývinu európskeho románu.
Knihu predstavia Dobrota Pucherová (Ústav svetovej literatúry SAV), Erika Brtáňová (Ústav slovenskej literatúry SAV), Anikó Dušíková (Filozofická fakulta Univerzity Komenského)
Úryvok z knihy prednesú Lukáš Latinák a Juraj Kemka
Moderuje Michal Hvorecký

Panta Rhei, Aupark: Boris Filan: Tisíc páleníc
2025-06-03
3.6. 2025, 18:00, Panta Rhei, Aupark, Bratislava

Letné čítanie pre tých, ktorým to páli
Beseda s Borisom Filanom o knihe Tisíc páleníc
Boris Filan má na konte množstvo textov – od tých pesničkových, cez knižné cestopisy, rozhovory až po príbehy a romány. Humor, s akým dokáže popísať svoje zážitky, je nenahraditeľný a dokazuje to v každej novej knihe. Publikácia Tisíc Páleníc, ktorá vyšla koncom minulého roka, je knižnou esenciou autorovej rozhlasovej relácie Pálenica: zábavného programu pre každého, komu to páli. „Jedno viem istotne, že sme Páleníc vyrobili a odvysielali viac ako tisíc. A je jedno, či ich bolo tisíc sto alebo tisíc dvesto. Dostal som chuť sa zastaviť a obzrieť,“ píše Filan v novej knižke o novej knižke. Fanúšikovia a čitatelia tu nájdu všetko, čo od známeho autora očakávajú – je plná zamyslení, fejtónov a anekdot napísaných s typickým filanovským vtipom a nadhľadom.

BRaK: Bratislavský knižný festival 2025 (29.5. – 1.6. 2025)
2025-06-01
Bratislavský knižný festival – BRaK – v roku 2025 posilňuje väzby.

V dňoch 29. mája – 1. júna privíta BRaK na Hlavnom námestí množstvo malých a stredných vydavateľstiev zo Slovenska i širšieho regiónu a v spolupráci s partnermi uvedie domácich aj zahraničných hostí. Tešiť sa môžete na autorské stretnutia a čítačky, ale aj výstavy, koncerty či divadelné predstavenia. BRaK vníma knižné dielo ako výsledok spojenia textu s vizuálom a literatúry s performanciou.
Spolu s partnermi prinesie množstvo zaujímavých hostí a konceptov, napríklad Goetheho inštitút uvedie rakúskeho autora Reinharda Kaisera-Mühleckera, vydavateľstvo Absynt prinesie Zbigniewa Rokitu, Artforum nás zoznámi s autorom legendárneho Jeffersona, Jeanom-Claudom Mourlevatom a v spolupráci s Kapitálom nás navštívi aj autor legendárneho románu Návrat do Remeše, Didier Eribon.
Spolu s Galériou mesta Bratislavy pripravíme výstavu diel a ilustrácií Miroslava Cipára, myslíme aj na MDD a s Múzeom mesta Bratislavy opäť prichystáme samostatnú detskú zónu a v spolupráci s Pink Whale pre vás pripravujeme krst druhého albumu Zabiť Františka a veľa iného.
BRaK je festivalom tvorivých ľudí, ktorých chceme spájať. Prvý deň festivalu (29.5. 2025) bude preto už tradične patriť konferencii knižných profesionálov, ktorá bude otvorená aj pre širokú verejnosť, v programe nebudú chýbať ani networkingové podujatia a priestor na zmysluplné rozhovory medzi všetkými, ktorí o ne budú mať záujem.
Predajnú výstavu kníh nájdete na Hlavnom námestí, festival sa bude ďalej konať v Rómerovom dome a Mirbachovom paláci, na Františkánskom námestí, Radničnom nádvorí, v priestoroch Múzea mesta Bratislavy, na Bielej 6, v divadle GUnaGU, v Martinuse na Obchodnej, pod Michalskou bránou, vo Flatgallery, Českom centre, Zichyho a Pálffyho paláci či v knižniciach na Kapucínskej a Záhrebskej.
Program festivalu nájdete tu: https://www.brakfestival.sk/index.php?lang=sk
